Vážení občania,

Mestská časť vypracovala pracovný návrh Programu hospodárskeho a sociálneho rozvoja (PHSR ) mestskej časti Bratislava – Čunovo na roky 2021 – 2027.

Dokument je otvoreným pracovným materiálom. Jeho obsahom je analytická časť, návrh vízie, prioritných oblastí, globálnych a špecifických cieľov, tematických cieľov (opatrení), ktorými sa bude mestská časť riadiť vo svojom rozvoji,  aktivitách a investičných zámeroch v nasledujúcich 7 rokoch.

Vízia bola spracovaná  na základe podkladov zástupcov pracovných skupín a samosprávy. Popisuje ideálny stav,  ktorý chceme dosiahnuť. Na jej základe a výsledkov SWOT analýzy boli pracovným tímom PHSR  odvodené prioritné oblasti a ciele.

**Jedným z dôležitých procesov v príprave dokumentu je verejné prerokovanie strategickej časti PHSR a zapracovanie pripomienok občanov do dokumentu**. Pracovná verzia PHSR je uverejnená pod článkom spolu s formulárom na pripomienkovanie.

**Vaše pripomienky nám môžete zasielať elektronicky na dole uvedenom formulári na adresu** phsr@geminigroup.sk **do *cca týždeň.***

Prosíme vás o spoluprácu a vyjadrenie vašich postojov. **Váš názor je dôležitý!**